OpenLLM-France/wikimedia huggingface dataset:
# Llucalcari

Llucalcari és un llogaret del terme municipal de Deià, a Mallorca. Està situat a uns tres quilòmetres del nucli urbà en la carretera cap a Sóller. També se'l coneix com "es Carrer".
El topònim d'aquest petit nucli poblacional és d'origen llatí i àrab, traduint-se com "alqueria del bosc".
Està integrat per una quinzena d'edificacions assentades sobre un replà de la muntanya, a 85 metres d'altura sobre el nivell de la mar. De les cinc antigues torres de defensa en resten tres, les de la Casa d'Amunt, Can Simó i Can Paloni (on des de 1933 hi ha l'hotel Costa d'Or). Hi trobam també una capella de l'any finals del segle xviii dedicada a la Mare de Déu d'Agost.
Baixant per un caminoi que travessa un pinar arribam a una cala de còdols, es Canyeret, on hi ha una font d'aigua dolça i fang amb què els banyistes es cobreixen el cos per mor d'unes suposades propietats terapèutiques; també hi trobam uns escars que antigament foren emprats pels pescadors locals i que ja estan en desús.
El nucli també és conegut per uns xal·lets il·legals que s'hi construïren els anys 80 i que, gràcies a una denúncia del grup ecologista GOB, han de ser demolides.
# Lo Clot (Serradell)

Lo Clot és un clot del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Serradell.
Es troba a migdia de Serradell, a la dreta del riu de Serradell, a sota i al nord de la Costa del Clot i de la Pista del Bosc de Serradell. És també al nord de l'Obac, a ponent de les Prats i a llevant del Planell de Vicenç.

## Enllaços externs

* Institut Cartogràfic de Catalunya
# Llista d'estats productors de petroli

Aquesta és una llista dels països, els seus estats i províncies, que extreuen petroli cru de pous petrolífers.

## Àfrica

* Algèria (Membre de l'OPEP)
* Angola (Membre de l'OPEP des de desembre de 2006)
* Camerun
* Txad
* Costa d'Ivori
* República Democràtica del Congo
* República del Congo
* Egipte
* Guinea Equatorial
* Gabon
* Kenya
* Líbia (Membre de l'OPEP)
* Mauritània
* Nigèria (Membre de l'OPEP)
* Sud-àfrica
* Sudan
* Tunísia

## Oceania

* Austràlia
* Nova Zelanda
* Papua Nova Guinea
* Timor Oriental

## Europa

* Àustria
* Bulgària
* Croàcia
* Geòrgia
* Petroli del mar del nord:
** Regne Unit
** Noruega
** Països Baixos
** Dinamarca
** Alemanya
* Irlanda Nota: No hi ha producció comercial de petroli cru. El petroli cru s'ha trobat, però la producció es limita a gas natural
* Itàlia
* Lituània (en Samogitian occidental)
* Països Baixos
* Polònia
* Romania
* Rússia
* Sèrbia
* Ucraïna

## Orient Mitjà

* Bahrain
* Iran (Membre de l'OPEP)
* Iraq (Membre de l'OPEP)
* Kuwait (Membre de l'OPEP)
* Oman
* Qatar (Membre de l'OPEP)
* Aràbia Saudita (Membre de l'OPEP)
* Síria
* Emirats Àrabs Units (Membre de l'OPEP)
* Iemen

## Nord-amèrica

* Estats Units d'Amèrica
Llistat mil barrils diaris mitjana al setembre de 2007 (Font: Món Petroli )
** Louisiana - 1.417
** Alaska - 663
** Texas - 1251
** Califòrnia - 679
** Oklahoma - 166
** Nou Mèxic - 159
** Wyoming - 142
** Kansas - 102
** Dakota del Nord - 121
** Montana - 87
** Colorado - 48
** Mississipi - 51
** Utah - 50
** Illinois - 24
** Alabama - 19
** Michigan - 16
** Arkansas - 17
** Ohio - 15
** Florida - 6
** Kentucky - 10
** Nebraska - 6
** Indiana
** Nova York
** Missouri
** Nevada
** Pennsilvània -0,1
** Dakota del Sud
** Tennessee
** Virgínia
** Virgínia de l'Oest
** Arizona
* Canadà
** Alberta
** Ontario
** Colúmbia Britànica
** Terranova
** Saskatchewan
** Manitoba
* Mèxic

## Amèrica Central i el Carib

* Barbados
* Belize
* Cuba
* Guatemala
* Trinitat i Tobago

## Amèrica del Sud

* Argentina
* Bolívia
* Brasil
* Xile
* Colòmbia
* Equador (Membre de l'OPEP)
* Guyana
* Perú
* Surinam
* Veneçuela (Membre de l'OPEP)

## Referències

* http://www.eia.doe.gov/emeu/international/reserves.html
# Longford

«Longford» té aquests significats:
Geografia
* Longford (anglès) o An Longfort (gaèlic irlandès), ciutat de la República d'Irlanda, capital del Comtat de Longford
* Comtat de Longford, comtat de la província de Leinster (República d'Irlanda)
* Longford (Kansas), població dels Estats Units a l'estat de Kansas
* Longford (Tasmània), ciutat al nord de Tasmània, Austràlia
Miscel·lània
* Longford Town FC, club de futbol irlandès de la ciutat d'An Longfort
* Longford (pel·lícula), biopic britànic de 2006 sobre Frank Pakenham, conegut com a Frank Longford
# Longiano

Longiano és un municipi situat al territori de la Província de Forlì-Cesena, a la regió de l'Emília-Romanya, (Itàlia).
Longiano limita amb els municipis de Borghi, Cesena, Gambettola, Gatteo, Montiano, Roncofreddo, Santarcangelo di Romagna i Savignano sul Rubicone.
# Lower Excise Fuel and Beer Party

El Lower Excise Fuel and Beer Party és un petit partit polític australià registrat el 17 de setembre de 2001 i que es va donar de baixa el 19 de desembre de 2005. El partit va presentar diversos candidats a les eleccions federals de 2001 i 2004. Les seves polítiques principals incloïen la derogació de l'impost sobre béns i serveis i la reducció dels impostos especials sobre els preus del combustible i la cervesa. Moltes de les seves polítiques són de centreesquerra. Va ser fundat per David O'Loughlin, resident a Coffs Harbour.

## Referències

* ↑ «01 Mar 2016 - pandora.nla.gov.au/pan/151030/20160301-0046/www.abc.net.au/7.30/content/2001/s311835.htm». Trove, 12-06-2016 [Consulta: 13 octubre 2020].
* ↑ «Lower Excise Fuel and Beer Party». Australian Electoral Commission, 05-01-2011 [Consulta: 13 octubre 2020].
* ↑ «Bonfield to recontest mayoral spot» (en anglès australià). www.abc.net.au, 23-02-2004 [Consulta: 13 octubre 2020].
* ↑ «16 Sep 2004 - Lower Excise Fuel and Beer Party». Trove [Consulta: 13 octubre 2020].
# Los Fontanets II

Los Fontanets II és un jaciment arqueològic del paleolític al terme municipal de l'Albagés, de la comarca de les Garrigues a la Província de Lleida.
Los Fontanets II consta d'un lloc d'habitació sense estructures. Aquest jaciment es troba en un context de vessant per explotació agropecuària. La zona està dedicada al cultiu en guaret d'ametllers i oliveres, alternats per bosc mediterrani. L'any 2003 es va dur a terme una prospecció arqueològica per veure l'afectació del projecte Pla Especial Urbanístic de Reserva del Sòl (PEURS) per a l'establiment del sistema de regadiu del canal Segarra-Garrigues. Aquesta prospecció va ser portada pel Grup d'Investigació Prehistòrica (G.I.P.) de la Universitat de Lleida, com a encàrrec de l'empresa Regs de Catalunya SA (REGSA). El resultat va ser la documentació de diversos jaciments arqueològics inèdits com aquest. Els resultats de la prospecció, anteriorment dita a Los Fontanets II es va detectar el conjunt de materials següents: Dos fragments de malacologia, un nucli de sílex, una ascla de sílex i una ascla de sílex retocada.

## Referències

* 1 2 3 4 «Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya». [Consulta: 27 maig 2015].
* 1 2 3 4 Memòria intervenció arqueològica preventiva traçat del Canal Segarra-Garrigues, balses reguladores i embassament d'Albagés, 2003.
* ↑ Los Fontanets II, Inventari del Patrimoni Arqueològic i Paleontològic de Catalunya
# Los Gatos

Los Gatos és una població dels Estats Units a l'estat de Califòrnia. Segons el cens del 2000 tenia 28.592 habitants.

## Demografia

Segons el cens del 2000, Los Gatos tenia 28.592 habitants, 11.988 habitatges, i 7.300 famílies. La densitat de població era de 1.030,8 habitants/km².
Dels 11.988 habitatges en un 27,3% hi vivien nens de menys de 18 anys, en un 50,9% hi vivien parelles casades, en un 7,2% dones solteres, i en un 39,1% no eren unitats familiars. En el 29,7% dels habitatges hi vivien persones soles el 10% de les quals corresponia a persones de 65 anys o més que vivien soles, el nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,93.
Per edats la població es repartia de la següent manera: un 21,2% tenia menys de 18 anys, un 4,3% entre 18 i 24, un 31,5% entre 25 i 44, un 27,7% de 45 a 60 i un 15,3% 65 anys o més.
L'edat mediana era de 41 anys. Per cada 100 dones de 18 o més anys hi havia 87,2 homes.
La renda mediana per habitatge era de 94.319 $ i la renda mediana per família de 119.194 $. Els homes tenien una renda mediana de 89.420 $ mentre que les dones 57.596 $. La renda per capita de la població era de 56.094 $. Entorn del 3,1% de les famílies i el 4,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Los Gatos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Los Gatos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Luci Quinti Cincinnat (tribú consular 386 aC)

Luci Quinti Cincinnat (en llatí: Lucius Quinctius L. f. L. n. Cincinnatus) va ser un magistrat romà. Formava part de la gens Quíntia, i era de la família dels Cincinnat.
Va ser tribú amb potestat consular l'any 386 aC, quan es va signar un tractat d'aliança entre Massalia i Roma, una altra vegada el 385 aC, i encara una tercera l'any 377 aC, quan juntament amb el seu col·lega Servi Sulpici Pretextat, va aconseguir aixecar el setge de Tusculum, ciutat de la qual els llatins quasi se n'havien apoderat.

## Referències

* ↑ Titus Livi. Ab Urbe Condita VI,6,32,33
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 753.
# Louise Attaque

Louise Attaque és un grup de rock francès format l'any 1994, originari de París. El primer àlbum, Louise Attaque, va sortir a la venda a l'abril del 1997, del qual se'n van vendre 2,8 milions de còpies. El grup està format per Gaëtan Roussel (vocalista i guitarra), Robin Feix (baix), Arnaud Samuel (violí, guitarra elèctrica) i Alexandre Margraff (bateria).
Inicialment, el grup estava format pel Gaëtan i en Robin, que es van conèixer a l'institut de Montargis. Ben aviat, l'Alexandre se'ls va unir amb la seva bateria per formar part del grup Caravage (en homenatge al pintor italià Caravaggio), amb en David Antoniw a la guitarra principal. L'èxit no és pas immediat: la cinta enregistrada al soterrani de l'Alexandre ven 8 exemplars, dels quals 6 a la familia. Durant quatre anys, van omplir sales de festes, bars i altres llars rurals. Però en David els abandona, canviant la seva guitarra per una taula de mescles.

## Referències

* ↑ «Louise Attaque sort un album anniversaire, 20 ans après» (en francès). La Nouvelle République, 02-11-2017. [Consulta: 26 desembre 2021].
* ↑ Calvet, Louis-Jean. Cent ans de chanson française (en francès). L'Archipel, 2010-06-01. ISBN 978-2-8098-1321-0.
* ↑ Jean-Jean, Eric. Histoires insolites de la chanson française: Tous les secrets des chansons de légende (en francès). City Edition, 2021-03-10. ISBN 978-2-8246-3495-1.
* ↑ «Biographie Louise Attaque» (en francès). NRJ. [Consulta: 26 desembre 2021].
# Louise Aston

Louise Aston, o Luise Aston (26 de novembre de 1814 - 21 de desembre de 1871), va ser una autora i protofeminista alemanya que va defensar els drets de les dones i era coneguda per vestir-se amb vestimenta masculina. Va ser advocada de la democràcia i l'amor lliure i la sexualitat.

## Biografia

Louise Aston era la filla del teòleg Johann Gottfried Hoche. Es va casar amb Samuel Aston, un propietari ric d'una fàbrica i d'ascendència anglesa, el 1835. Més tard va dir que el seu pare l'havia obligat a casar-se. La parella va viure a Magdeburg, la qual cosa va causar escàndol en la societat local. En l'any 1839 es va divorciara Berlín. Però, es tornaren a casar i a divorciar una segona vegada en 1844. Després del segon divorci, va viure a Berlín amb el poeta Rudolf Gottschall i va fer amistat amb Otto von Corvin i Max Stirner.
Era atea, demòcrata i republicana, i va criticar el matrimoni. Defensava l'amor fora del matrimoni: com que la dona sovint es veia obligada a casar-se per diners i depenia econòmicament del seu marit, era difícil casar-se per amor i mantenir-lo en un matrimoni. Veia aquest tipus de matrimoni concertat com una forma de prostitució. El moviment feminista contemporani tenia una opinió similar, però considerava perillós exposar-les per por de considerar-se immoral.
Per això, tant el moviment feminista com la societat conservadora van criticar tant Aston, ja que aquesta defensava el dret a tindre relacions sexuals fora del matrimoni.
La premsa la va anomenar prostituta, agent de matrimoni sense vergonya i seductora. Va ser desterrada de Berlín el 1846, perquè la policia considerava el seu estil de vida una amenaça de l'ordre convencional. En 1848, va participar en l'ona revolucionària a Alemanya. Va servir en Freikorps a Schleswig durant la guerra.
Va formar part del moviment de la democràcia de forma activa. Va començar un document, que el censuraren les autoritats. Va ser desterrada de nou, però va tornar amb un passaport fals. En 1850, es va casar amb el doctor Eduard Meier, i es van traslladar a Bremen, on foren assetjats per les autoritats per ser "radicals perillosos"

## Referències

* ↑ Belchem, John. Diccionario Akal de Historia del siglo XIX (en castellà). Madrid: Akal, 2007, p. 55. ISBN 9788446018483.
# Lucjan Malinowski

Lucjan Feliks Malinowski (27 de maig de 1839, Jaroszewice - 15 de gener de 1898, Cracòvia) fou un lingüista polonès, investigador dels dialectes del silesià, viatger, catedràtic a la Universitat Jagellònica i des del 1887 director del Seminari de Llengües Eslaves.

## Referències

* ↑ «Lucjan MALINOWSKI (1839-1898)» (en polonès). Wybitni Absolwenci "Staszica". Arxivat de l'original el 2008-01-16. [Consulta: 21 gener 2023].
* ↑ «Koło Naukowe Slawistów UJ» (en polonès). Wydział Filologiczny - UNIWERSYTET JAGIELLOŃSKI. Arxivat de l'original el 2008-10-10. [Consulta: 21 gener 2023].
# Lun'okita

La lun'okita és un mineral de la classe dels fosfats. Rep el nom pel riu Lun'ok, a Rússia, proper a la localitat tipus.

## Característiques

La lun'okita és un fosfat de fórmula química (Mn,Ca)(Mg,Fe,Mn)Al(PO₄)₂OH·4H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1983. Cristal·litza en el sistema ortoròmbic. La seva duresa a l'escala de Mohs es troba entre 3 i 4.
Segons la classificació de Nickel-Strunz, la lun'okita pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, esfeniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), keckita, rittmannita, whiteïta-(CaFeMg), whiteïta-(CaMnMg), whiteïta-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniïta, calcioferrita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienneïta, paulkerrita, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

Va ser descoberta a la tundra de Voronoi, a l'óblast de Múrmansk (Rússia). També ha estat descrita en altres indrets d'aquesta mateixa província russa, així com del districte de Guarda, a Portugal.

## Referències

* ↑ «Lun'okite» (en anglès). Mindat. [Consulta: 1r desembre 2021].
# Lusignan

«Lusignan» té aquests significats:
* Casa de Lusignan, família senyorial originada al Poitou (Regne de França)
* Lusignan (Viena), municipi francès al departament de la Viena (regió de Poitou-Charentes)
* Lusignan-Petit, municipi francès al departament d'Òlt i Garona (regió d'Aquitània)
* Cantó de Lusignan, cantó francès al districte de Poitiers (departament de la Viena)
* Saint-Germain-de-Lusignan, municipi francès al departament del Charente Marítim
* Saint-Hilaire-de-Lusignan, municipi francès al departament d'Òlt i Garona (regió d'Aquitània)
* Vincenzo Lusignan (Mòdena, 1469 – ?), organista italià
# Louise Rogée

Louise Rogée, coneguda amb el cognom del seu espòs, von Holtei, (Viena, 1 de desembre de 1800 - Berlín, 28 de gener de 1825) va ser una cantant i actriu alemanya.
Nascuda fora de maridatge, de pares desconeguts, el 1808 l'actriu Christiane Dorothea Pedrillo la va acollir a Berlín i s'encarregà de la seva educació. Segons certes fonts, Pedrillo en seria la mare, i el comte d'Herberstein, el pare. En aquest medi, Louise des de molt jove començà a integrar-se en el món del teatre. Va començar una formació amb la cantatriu d'òpera Friederike Bethmann-Unzelmann (1760-1815). Va obtenir els seus primers papers el 1814 en les comèdies Jac Spleen i Welche ist die Braut?, al Teatre Reial de Berlín, que el 1820 va haver d'abandonar per raons de salut. En una carta a Johann Wolfgang von Goethe, el compositor Karl Friedrich Zelter (1758-1832) escriu: «Té una veu molt natural, fluida, graciosa, i és maca».
L'any següent, el 4 de febrer del 1821, es va casar amb l'escriptor i actor Karl von Holtei, que havia conegut al teatre privat del comte d'Herberstein a Grafenort (des del 1945 Gorzanów a Polònia). Des del maig 1821 va tornar al teatre a Breslau i va esdevenir aviat una de les actrius més populars de la seva època. El 1823 els von Holtei van deixar Breslau després d'un conflicte amb la direcció del teatre i van començar una gira pels teatres de Praga, Viena, Brünn, Berlín i Hamburg.
Louise va morir el 28 de gener del 1825, després d'una carrera exitosa però curta. Karl von Holtei va editar un llibre amb els poemes que els seus col·legues i amics van escriure per al seu funeral amb el títol que –traduït– seria Flors a la tomba de l'actriu Louise von Holtei, nascuda Rogée.

## Referències

* ↑ von Wurzbach, Constant. «Holtei, Luise von». A: Biographisches Lexikon des Kaisertums Österreich (en alemany). 9. Wien: Kaiserlich-königliche Hof- und Staatsdruckerei, 1863, p. 241-242.
* 1 2 3 4 5 Kürschner, Joseph. «Holtei, Louise von». A: Allgemeine Deutsche Biographie (en alemany). tom 13. Historische Kommission bei der Bayerischen Akademie der Wissenschaften, 1881, p. 6 [versió en línia].
* ↑ «92. Luise von Holtei, geb. Rogée». A: Neuer Nekrolog der Deutschen (en alemany). vol. 4. Ilmenau: B. Fr. Voigt, 1828, p. 1310-1313.

## Vegeu també

* Louise von Holtei Bild in der Sammlung Manskopf der Johann Wolfgang Goethe-Universität Frankfurt am Main

## Bibliografia

* Karl von Holtei. Blumen auf das Grab der Schauspielerin Luise von Holtei geborene Rogée (en alemany). Berlín: Vereins-Buchhandlung, 1825, p. VI+128.
# Louise Seguin

Louise Seguin fou la primera dona europea en viatjar a la regió antàrtica, disfressada com un noi durant el viatge d'Yves Joseph de Kerguelen de Trémarec el 1772-1773. Va explorar les illes Kerguelen amb la tripulació del Roland, la seva presència es va fer servir per a desacreditar a Kerguelen.

## Referències

* ↑ Hulbe, Christina L.; Wang, Weili; Ommanney, Simon «Women in glaciology, a historical perspective». Journal of Glaciology, 56, 200, 01-12-2010, pàg. 944–964. DOI: 10.3189/002214311796406202.
* ↑ Martin, Stephen. A History of Antarctica (en anglès). Rosenberg Publishing, 2013-02-01. ISBN 9781922013729.
* ↑ Roldan, Gabriela. «Literature review: Changes in the contributions of Women in Antarctic National Programmes», 01-12-2010. Arxivat de l'original el 2017-04-07. [Consulta: 28 juny 2016].
# Joana Sofia de Baviera

Joana Sofia de Baviera (c. 1373-1410) fou la filla menor del duc Albert I de Baviera i la seva primera esposa Margarita de Brieg. Fou membre de la Casa de Wittelsbach.
El 24 d'abril de 1390, Jona Sofia es casà amb el duc Albert IV d'Àustria a Viena. El matrimoni va acabar amb una disputa entre el pare de Jona Sofia i el pare d'Albert, Albert III d'Àustria. El pare de Joana Sofia va acordar el pagament de 10 000 pfennigs i va donar a Albert III la fortalesa de Natternberg i la ciutat de Deggendorf.
El matrimoni va tenir dos fills, tots dos van sobreviure fins a edat adulta. Varen ser:
* Albert V (16 d'agost de 1397 - 27 d'octubre de 1439, Neszmély, Hongria).
* Margarita (26 de juny de 1395, Viena - 24 de desembre de 1447), es va casar en Landshut el 25 de novembre de 1412 amb el duc Enric XVI de Baviera.
Albert solia discutir amb els membres de la família de Joana Sofia, com el seu cunyat Venceslau de Luxemburg i el seu mig germà Segimon de Luxemburg. Això només va acabar quan Albert va morir en 1404. Jona Sofia va arreglar matrimonis per als seus fills. Ella va fer negociacions amb Frederic de Baviera, per casar a la seva filla Margarita amb el seu fill, Enric XVI de Baviera. Enric i Margarita es van casar dos anys després de la mort de Jona Sofia.
El seu fill Albert es va casar amb Elisabet de Luxemburg, l'única filla de l'emperador Segismon.
Joana Sofia morí als trenta-sis o trenta-set anys a Viena.

## Referències

* ↑ Jiri Louda y Michael MacLagan, Las dinastías de Europa, Bordas, 1995 (ISBN 2-04-027115-5)
# MLM

MLM té els següents significats:
* Mòdul Laboratori Multipropòsit, mòdul component de l'Estació Espacial Internacional finançat per Rússia
* Marxisme-Leninisme-Maoisme, corrent marxista desenvolupat per Mao Zedong
# MLDonkey

MLDonkey és en l'actualitat, un programa P2P multixarxa capaç de connectar-se a diverses xarxes simultàniament, i descarregar un sol fitxer de diverses xarxes a la vegada, gràcies al swarming.

## Història

Va rebre el seu nom per haver estat dissenyat com a client per a la xarxa eDonkey, però la contínua incorporació de mòduls per accedir a altres xarxes P2P, va fer que es canviés la seva denominació per l'actual de mlnet, restant el nom de mldonkey per la versió que es compila amb suport només per a la xarxa eDonkey. Va ser el primer programari que implementà el protocol eDonkey, excloent el client oficial.
El desenvolupador original de MLDonkey és Fabrice Le Fessant de l'INRIA. Va iniciar el projecte a finals del 2001. Escrit en el llenguatge de programació Ocaml, es distribueix públicament sota llicència GPL.

## Funcionament

Funciona en dues parts, per un costat un core o nucli fent feina de manera "invisible" i per altra banda una interfície gràfica o GUI opcional. El funcionament del nucli es pot gestionar via telnet, http o per mitjans d'altres GUIs independents (Sancho, Platero, KMLdonkey...). Aquesta funció de nucli independent de la interfície, permet gestionar MLDonkey remotament des d'una altra màquina, usar diferents interfícies gràfiques sense modificar o parar el nucli, o accedir simultàniamente des de les diferents interfícies.

## Plataformes

MLDonkey pot executar-se en Windows, diverses distribucions *NIX (la majoria dels UNIX comercials, GNU/Linux, Free/OpenBSD), Mac OS X, etc.

## Xarxes suportades

MLDonkey suporta els següents protocols, totalment o parcialment:
* BitTorrent
* DirectConnect
* eDonkey
* FastTrack (KaZaA)
* Gnutella
* Kademlia
* Overnet
* OpenNap
* Gnutella2
* SoulSeek
* FileTP (Descàrregues directes per FTP i HTTP)
Existeix també un GUI anomenat Web-GMUI (deriva de Zuul, un altre GUI) que afegeix funcionalitats de multi-usuari a MLDonkey.

## Enllaços externs

* Pàgina oficial de MLDonkey(anglès)
* Llista de preguntes més freqüents (castellà)
* Wiki de suport (anglès)
* Canal IRC de desenvolupament i consulta (anglès)
* Web Oficial de Web-GMUI (anglès)